**PROIECT**



**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.02/\_\_\_**

**din \_\_\_\_ martie 2025**

**Cu privire la executarea programelor de organizare**

**şi desfăşurare a activităţilor culturale, sportive**

**şi de tineret pentru perioada aprilie-decembrie 2024**

În conformitate cu deciziile Consiliului raional Floreşti 08/18 din 10 decembrie 2025 ,,Cu privire la aprobarea Programului de activitate al Consiliului raional Floreşti pentru anul 2025” şi nr.04/05 din 23 aprilie 2024 ,,Cu privire la aprobarea programelor de organizare și desfășurare a activităților culturale, sportive și de tineret pentru perioada aprilie-decembrie 2024”, cu modificările ulterioare, art.43 alin.(2) şi art.46 alin.(1) din Legea nr.436/2006 privind administraţia publică locală, Consiliul raional **D E C I D E:**

#### Se ia act de raportul Direcției Generală Educație, Cultură, Tineret și Sport cu privire la realizarea programelor de organizare și desfășurare a activităților culturale, sportive și de tineret pentru perioada aprilie-decembrie 2024 (se anexează).

#### Direcția Generală Educație, Cultură, Tineret și Sport va asigura diseminarea concluziilor raportului către instituțiile și organizațiile interesate, în vederea transparenței și a îmbunătățirii activităților viitoare.

3. Prezenta decizie intră în vigoare la data publicării în Registrul de stat al actelor locale.

**Preşedintele şedinţei**

**Contrasemnat:**

**Secretarul**

**Consiliului raional Floreşti**

Coordonat: Vasile Tîltu

Preşedintele raionului Floreşti

Olesea Pascaru,

șefă direcţie, Direcția Finanțe

Elaborat: Diana Pantaz,

șefă interimara, Direcția Generală Educație, Cultură, Tineret și Sport

Elaborat şi avizat: Daniel Turculeț


Secretarul Consiliului raional Florești

Avizat: Daniela Anton,

șefă secţie, Secţia Juridică, Resurse Umane şi Administraţie Publică

Anexă

la decizia Consiliului Raional Florești

 nr.\_\_\_\_ din \_\_\_ martie 2025

**RAPORT**

**privind executarea programelor de organizare și desfășurare**

**a activităților culturale, sportive și de tineret în anul 2024**

1. **Introducere**

În scopul implementării programelor de organizare și desfășurare a activităților culturale, sportive și de tineret pentru periada aprilie-decembrie 2024, aprobate prin Decizia Consiliului Raional Nr. 04/05 din 23 aprilie 2024, Direcția Generală Educație, Cultură, Tineret și Sport Florești a desfășurat diverse activități dinamice și interactive, menite să stimuleze implicarea comunității și să promoveze valorile culturale, educaționale și sportive.



Pe parcursul anului 2024, în programele de organizare și desfășurare a activităților culturale, sportive și de tineret au fost operate modificări şi completări pentru a răspunde mai bine nevoilor comunității, în conformitate cu deciziile adoptate în cadrul ședințelor Consiliului Raional Floreşti:

* Decizia Nr. 06/20 din 15 august 2024, ,,cu privire la modificarea deciziei nr. 04/05 din 23 aprilie 2024”.
* Decizia Nr. 07/22 din 18 noiembrie 2024, ,,cu privire la modificarea deciziei nr. 04/05 din 23 aprilie 2024”.
* Decizia Nr. 08/01 din 10 decembrie 2024 ,,cu privire la modificarea deciziei nr. 04/05 din 23 aprilie 2024”.

Factorii de bază care au determinat modificările și completările operate au fost esențiali pentru a răspunde mai bine nevoilor comunității, a optimiza utilizarea resurselor și a valorifica noi oportunități de colaborare și dezvoltare.

1. **Activități culturale**

În anul 2024, în baza Programului de organizare și desfășurare a activităților culturale, învățământului artistic, creației populare și activităților artistice de amatori, au fost implementate o serie de inițiative culturale semnificative pentru raionul Florești. Diagramele de mai jos ilustrează distribuția și diversitatea acestor activități desfășurate pe parcursul anului.



Printre activitățile desfășurate s-au numărat festivaluri, concursuri, expoziții, ateliere, zile comemorative, sărbători naționale și profesionale, iar bugetul alocat acestora a variat în funcție de amploare și specificul fiecărei activități. Informațiile privind executarea Programului cultural, anexă nr. 1 la Decizia nr. 04/05 din 23 aprilie 2024, cu ultimele modificări operate, sunt prezentate în tabelul de mai jos.”

|  |  |  |  |  |
| --- | --- | --- | --- | --- |
| **Nr. d/o** | **Activităţile culturale** | **Perioada de realizare** | **Buget**  **planificat** | **Buget**  **executat** |
| 1. | „La izvoarele înțelepciunii” – Concurs naţional de lectură. | aprilie | Fără finanțare | Fără finanțare |
| 2. | Ziua Profesională a Bibliotecarului | 23 aprilie | 3 300 | 3 295 |
| 3. | Ziua Comemorării Victimelor Catastrofei de la CAE Cernobîl şi altor avarii nucleare | 26 aprilie | Fără finanțare | Fără finanțare |
| 4. | Ziua Drapelului de Stat al Republicii Moldova | 27 aprilie | 8 650 | 8 650 |
| 5. | Ziua  Europei.  Ziua Victoriei și a comemorării eroilor căzuți pentru Independența Patriei | 9 mai | Fără finanțare | Fără finanțare |
| 6. | Ziua Internațională a Familiei  **Concurs de filmuleţe ,, Ziua Familiei”** | 15 mai | 4 100 | 4 100 |
| 7. | Ziua Internațională a muzeelor cu genericul:  **,,Noaptea Europeană a Muzeelor”** | 18 mai | 5 000 | 4 999,86 |
| 8. | Festivalul-concurs raional  al  cântecului  pascal  **„Lângă Crucea Ta, Iisuse”** | 6-11 mai | 25 000 | 25 000 |
| 9. | Concursul şi expoziţia de desene **,,Simboluri de Paşte”** | 17-24 mai | 800 | 800 |
| 10. | Festivalul  raional **,,La bășcuțele din Țira”** | 25 mai | 11 500 | 11 500 |
| 11. | Festivalul  raional **,,Hora ca la Nord”** | 02 iunie | 25 050 | 25 018 |
| 12. | Ziua lucrătorului medical | 14 iunie | Fără finanțare | Fără finanțare |
| 13. | Ziua Funcţionarului public | 21 iunie | 2 450 | 2 450 |
| 14. | Festival Naţional Turistic **„Duminica Mare”** | 23 iunie | 14 650 | 14 650 |
| 15. | Ziua Comemorării Victimelor Stalinismului în Republica Moldova | 5 iulie | Fără finanțare | Fără finanțare |
| 16. | Festivalului Pâinii cu genericul:  **"Pâinea este snop de soare adunat cu bob de grâu"** | 18 august | 45 000 | 45 000 |
| 17. | Sărbătoarea Naţională **„Ziua Independenței”** | 27 august | 3 000 | 3 000 |
| 18. | Sărbătoarea Naţională **„Limba Noastră”** | 31 august | 2 500 | 2 500 |
| 19. | Festivalul etniilor cu genericul**„Unitate prin Diversitate”** | 15 septembrie | 5 000 | 5 000 |
| 20. | Festival Republican cu genericul **,,Răsună pădurea când cântă fanfarele”** | 29 septembrie | 7 000 | 7 000 |
| 21. | Ziua Mondială a Pedagogului | 5 octombrie | 20 000 | 20 000 |
| 22. | Concurs dedicat sărbătorii zilei orașului **„Florești - oraş european”** | octombrie | 5 000 | 5 000 |
| 23. | Atelier de creație cu meșterii populari | octombrie | 4 300 | 4 278 |
| 24. | Concurs raional de fotografie **,,Revelații în natură”** | noiembrie | 4 000 | 3 865 |
| 25. | Concurs de muzică instrumentală academică **,,Epoca de aur”** | noiembrie | 21 000 | 19 023 |
| 26. | Ziua Culturii Japoneze | noiembrie | 20 000 | 19 990 |
| 27. | Şezătoare culturală de sfântul Andrei **,,Împletirea tradițiilor, meșteșugurilor și poveștilor de iarnă”** | decembrie | 5 000 | 5 000 |
| 28. | Festivalul raional **„La Mulţi Ani”** | decembrie | 15 000 | 14 951 |
| 29. | Participarea la acțiuni culturale de nivel național și internațional, ce vor parveni pe parcursul anului. Alte activităţi culturale, învăţământului artistic, creaţia populară şi activitate artistică de amatori neprevăzute. | pe parcursul anului | 10 400 | 10 277,4 |
| 30. | Caravana de Crăciun | Decembrie | 14 000 | 13 782,80 |
| **TOTAL:** | | | **281 700** | **279 130,06** |
| **Concluzie:**   * **Realizarea activităților culturale**: **100%** din activitățile planificate au fost realizate, ceea ce indică o îndeplinire completă a obiectivelor stabilite. * **Gestionarea bugetului**: * Bugetul planificat: **281.700** lei * Bugetul executat: **279.130,06** lei sau **99.1%.** * Mijloace financiare nevalorificate **-2569,94** lei sau **0.9%.** * **Redistribuirea unor mijloace financiare**: **18.300** lei au fost redistribuiți pentru achiziționarea instrumentelor muzicale formaţiilor artistice cu titlul ,,model”, în conformitate cu dispoziţia Preşedintelui Nr. 300 din 13 decembrie 2024. | | | | |

Conform punctului 29, participarea la acțiuni culturale de nivel național este confirmată prin implicarea în următoarele evenimente:

1. **Forum Național al Culturii** – organizat de Ministerul Culturii al Republicii Moldova, 11 octombrie 2024.
2. **Festivalul portului popular "IA românească în fiecare casă"** – 27 iunie 2024, orașul Bălți.
3. **Festivalul folcloric "Cântă de răsună lunca"** – 29 iunie 2024, raionul Glodeni.
4. **Evenimentul național "Tinerii Europei Fest"** – 10 august 2024, Chișinău Arena.
5. **Festivalul-concurs de folclor "La Nistru, la mărgioara"** – 8 iunie 2024, raionul Anenii Noi.
6. **Festivalul folcloric "Zestrea Neamului, ediția I"** – 17 iulie 2024, satul Racovăț, raionul Soroca.
7. **Evenimentul "Diaspora Acasă-2024"** – august 2024, satul Ruseștii Noi, raionul Ialoveni.
8. **Atelier de coasere a cămășii cu Altiță "Șezătoarea de vineri"** – 22 august 2024, orașul Chișinău.
9. **Atelier de coasere a cămășii cu Altiță "Șezătoarea de vineri"** – 5 septembrie 2024, orașul Chișinău.

Aceste activități confirmă implicarea activă în promovarea culturii și tradițiilor atât la nivel național, prin participarea la festivaluri, forumuri și ateliere culturale.

1. **Activități sportive**

În 2024, activitățile sportive organizate în Florești au avut un impact semnificativ asupra dezvoltării sportului la nivel local, implicând participarea elevilor și sportivilor în competiții diverse. Aceste competiții au acoperit mai multe probe sportive, inclusiv fotbal, judo, sambo, șah, lupte greco-romane, karate, volei, și alte activități. Bugetul alocat pentru organizarea competițiilor a fost esențial pentru asigurarea resurselor necesare, sprijinind astfel desfășurarea evenimentelor și promovarea sportului în comunitate.

|  |  |  |  |  |
| --- | --- | --- | --- | --- |
| **Nr. d/o** | **Activităţile de dezvoltare**  **a sportului** | **Perioada de realizare** | **Buget**  **planificat** | **Buget**  **executat** |
| 1. | Campionatul Republicii Moldova la fotbal:   U-10, U-11, U-12, U-13, U-14, U-15, U-16, U-17 | pe parcursul anului | 126 091 | 118 946,57 |
| 2. | Campionatul Republicii Moldova la Judo Copii U13  (B/F), or. Chișinău | aprilie | 3 950 | 3 944 |
| 3. | Campionatul Republicii Moldova la judo, Pre - Cadeți U15 (B/F), or. Chișinău | aprilie | 2 200 | 2 168 |
| 4. | Campionatul Republicii Moldova la Sambo rezervat cadeților, or. Bălți | aprilie | 4 550 | 4 521,5 |
| 5. | [Campionatul Republicii Moldova la șah rapid și blitz 2024,](https://sahmoldova.md/campionatul-republicii-moldova-la-sah-rapid-si-blitz-2023-tineret-16-18-20-ani/) or. Chișinău | aprilie | 1 000 | 984 |
| 6. | LUPTE GRECO-ROMANE  Campionatul Republicii Moldova U-17 | aprilie | 3 600 | 3 584 |
| 7. | Pentru susținerea financiară  a membrului selecționatei RM de lupte greco- romane, sportivului Islamov Damir, băștinaș din satul Vărvăreuca, pentru pregătirea către Turneele Internaționale de calificare către jocurile Olimpice, ediția 2024. | aprilie | 10 000 | 10 000 |
| 8. | LUPTE GRECO-ROMANE- SENIORI  Campionatul Republicii Moldova U-23 | mai | 6 800 | 5 880 |
| 9. | LUPTE GRECO-ROMANE  Campionatul Republicii Moldova U-20 | mai | 5 900 | 5 900 |
| 10. | Deschiderea sezonului sportiv, ediția 2024 | 16 iunie | 59 400 | 59 400 |
| 11. | Turneul Republican la șah  „Vara de aur” or. Ungheni | 17-21 iulie | 4 900 | 4 897,5 |
| 12. | Turneul la șah „Regele de Fier” or. Chișinău | iunie | 2 500 | 2 500 |
| 13. | Campionatul raional la Fotbal, ediția 2024 | iunie -octombrie | 17 000 | 16 990 |
| 14. | Turneul Internațional „Danube delta Cup”, Tulcea, România | iunie | 20 300 | 20 270 |
| 15. | Turneul Republican la șah „Cupa Independenții” or. Chișinău | august | 2 500 | 2 460 |
| 16. | OPEN BGN Internaţional Cup | septembrie | 11 800 | 11 800 |
| 17. | LUPTE GRECO-ROMANE  Turneul Internațional în memoria Boris Laza U-13, U-15 | noiembrie | 40 000 | 40 000 |
| 18. | Turneul la șah „Cupa Dulce” or. Chișinău | decembrie | 3 100 | 2 984 |
| 19. | Campionatul Republicii Moldova la Sambo rezervat seniorilor,  or. Bălți | decembrie | 2 600 | 2 500 |
| 20. | Susţinerea echipei de Fotbal ,,Steaua Nordului” pentru a evolua în Campionatul Naţional al Republicii Moldova la fotbal, LIGA 2, precum  şi procurarea echipamentului sportiv. | pe parcursul anului | 215 000 | 215 000 |
| 21. | Acordarea suportului financiar pentru acoperirea cheltuielilor legate de participarea elevei Mînzat Victoria,  la Campionatul Mondial de Șah, desfăşurat în Montesilvano, Italia. | noiembrie | 5 000 | 5 000 |
| 22. | Campionatul raional la Volei, ediţia 2024. | decembrie | 10 000 | 10 000 |
| **TOTAL:** | | | **558 191** | **549 729, 57** |
| **Concluzie:**   * Activitățile sportive au fost realizate cu succes în 2024, iar bugetul alocat a fost gestionat eficient, asigurându-se resursele necesare pentru desfășurarea competițiilor și susținerea sportului la nivel local. * **Gestionarea bugetului**: * Bugetul planificat: **558 191** lei * Bugetul executat: **549 729, 57** lei sau **98.5%** din bugetul planificat. * Mijloace financiare nevalorificate **-8 461,43 lei** lei sau **1.5%.** | | | | |

De asemenea, performanțele obținute au reflectat dedicația și efortul depus de către participanți. În cadrul acestor competiții, s-au obținut locuri de frunte, cu un număr semnificativ de locuri I, II și III în fiecare categorie. În tabelul de mai jos sunt reflectate câteva dintre realizările importante:

|  |  |  |  |
| --- | --- | --- | --- |
| **Nr. d/o** | **Genul şi caracterul competiţiilor** | **Perioada** | **Performanţe** |
| **Fotbal** | | |  |
| 1. | Campionatul RM la fotbal U-10, U-11,U-12, U-13,U-14, U-15,U-16,U-17 | Pe parcursul anului | U-13 - Locul I  U-12 - Locul III  U-15 -Locul III |
| 2. | Campionatul raional la Fotbal, ediţia 2024 | Iunie-octombrie | Locul I - Cuhureştii de Sus  Locul II - Vertiujeni  Locul III - FC Floreşti - 2 |
| **Judo** | | | |
| 3. | Campionatul RM la judo Copii U-13, or.Chişinău | Aprilie | Locul I -Hosman Tatiana, 40 kg  Locul III - Galbur Alexandra, 44 kg  Locul III - Lisa Ionela, 36 kg |
| 4. | Campionatul RM la judo Copii U-15, Pre-Cadeţi,or. Chişinău | Aprilie | Locul II - Colibabciuc Laura, 48 kg  Locul II - Burlac Valeria, 57 kg |
| **Sambo** | | | |
| 5. | Campionatul RM la Sambo rezervat cadeţilor, or.Bălţi | Aprilie | Locul I - Zadoinova Vladislava, 52 kg  Locul II - Siniţa Irina |
| 6. | Campionatul Republicii Moldova la Sambo rezervat seniorilor, or.Bălţi | Decembrie | Locul I -Marinescu tatiana  Locul I - Raileanu Nicolae  Locul III- Buciuşcan Emilia |
| **Șah** | | | |
| 7. | Campionatul RM la Şah rapid şi blitz 2024,or. Chişinău | Aprilie | Locul I - Mînzat Victoria |
| 8. | Turneul Republican la Şah,,Vara de Aur”, or.Ungheni | Iulie | Locul I -Mînzat Victoria, 10 ani  Locul I - Colţa Ilona, 13 ani |
| 9. | Turneul la şah ,,Regele de Fier”, or.Chişinău | Iunie | Locul II - Mînzat Victoria |
| 10. | Turneul Republican la şah ,,Cupa Independenţei”,or. Chişinău | August | Locul I - Mînzat Victoria, 10 ani- şah clasic |
| 11. | Turneul la şah ,,Cupa Dulce”,or. Chişinău | Decembrie | Locul I - Mînzat Victoria, 10 ani |
| **Lupte Greco-romane** | | | |
| 12.. | Lupte Greco-romane Campionatul RM U-17 | Aprilie | Locul 5 - Untura Daniel |
| 13. | Lupte Greco-romane Campionatul RM U-23 | Mai | Locul I - Modruci Igor  Locul I - Zabica Vasile  Locul III - Pascaru Valentin  Locul III - Orhian Daniel |
| 14. | Lupte Greco-romane Campionatul RM U-20 | Mai | Locul I - Musabecov Stanislav  Locul III - Orhian Daniel |
| 15. | LUPTE Greco - Romane Turneul Internaţional în memoria Campionului URSS la lupte greco- romane,,BORIS LAZA” | Noiembrie | Locul I - Grincu Alexandru, Praşca Daniel, Sheghera Damian, Cuzic Vlad, Costenco Serghei.  Locul II - Untura Daniel,Ţîbrigan Ilie,Ţurcan David.  Locul III - Gladuneac David, Dadu Andrei,Hosman Vasile, Chilari Alexandru, Ciubarco Anatolie |
| **Karate** | | | |
| 16. | Turneul Internaţional,,Danube delta Cup”, Tulcea, România | iunie | Locul I - Gustoi Matvei, Carauş Mihail, Lungu Patricia,Chiriac Vladimir, Constantinovici Constantin  Locul II - Botnaru Artiom,Magdici Bogdan, Bunescu Alexandru |
| 17. | OPEN BGN Internaţional Cup | Septembrie | Locul I - Gustoi Matvei |
| 18. | Campionatul raional la Volei (feminin, masculin seniori), ediţia 2024 | Decembrie | Locul I - Echipa ,,Forţa”(masculin),  Locul I - Echipa ,,LT Miron Costin” (feminin) |
| **Alte activități** | | | |
| 19. | Deschiderea sezonului sportiv, Ediţia 2024 | 16 iunie |  |
| 20. | Susţinerea financiară a membrului seleecţionatei RM la lupte greco-romane Islamov Damir, pentru pregătirea către Jocurile Olimpice, 2024 | aprilie | Locul II - în Campionatul RM, seniori |
| 21. | Susţinerea echipei de fotbal,,Steaua Nordului”, Liga 2. Procurarea echipamentului sportiv | Pe parcursul anului | Locul III |
| 22. | Acordarea suportului financiar elevei Mînzat Victoria pentru participarea la Campionatul Mondial de Şah, Italia. | Noiembrie | Locul II - la şah clasic  Locul III - la şah rapid şi blitz |

Aceste realizări subliniază performanțele remarcabile ale sportivilor din raionul Florești la competițiile naționale și internaționale. Succesul lor în discipline diverse, precum fotbal, judo, sambo, șah, lupte greco-romane și karate, reflectă atât talentul individual, cât și sprijinul esențial al antrenorilor, comunității și autorităților. Locurile obținute confirmă că Floreștiul oferă condiții bune de antrenament și oportunități pentru tinerii sportivi, fiind un motiv de mândrie pentru întreaga comunitate și un semnal pozitiv al potențialului sportiv al regiunii.

1. **Activităţi de tineret**

În anul 2024, activitățile destinate tineretului din raionul Florești s-au concentrat pe crearea unor oportunități de dezvoltare personală și profesională, prin organizarea de evenimente educaționale, campanii de sensibilizare și proiecte. Aceste inițiative au avut un impact considerabil asupra tinerelor din comunitate, contribuind la consolidarea unui mediu pozitiv și implicat. În continuare, sunt prezentate activitățile de tineret realizate în acest an, alături de bugetele planificate și executate, care reflectă eficiența și succesul implementării acestora.

|  |  |  |  |  |
| --- | --- | --- | --- | --- |
| **Nr. d/o** | **Activităţile de tineret** | **Perioada de realizare** | **Buget**  **planificat** | **Buget**  **executat** |
| 1. | Organizarea a cel puțin 2 sesiuni de instruire pentru tineri | pe parcursul anului | 4 200 | 2 199,98 |
| 2. | Proiecte mici pentru fapte mari | septembrie-noiembrie | 60 000 | 59 958 |
| 3. | Organizarea școlii de vară privind planificarea strategică și advocacy | iulie | 15 000 | 8 384.08 |
| 4. | Mese rotunde APL, OSC și Tinerii din raionul Florești | pe parcursul anului | 4 000 | 3 999.99 |
| 5. | Organizarea campaniilor de informare privind modul sănătos de viață în rândul tinerilor | septembrie | 4 000 | 4 000 |
| 6. | Organizarea campaniilor de informare privind daunele provocate de consumul tutunului, alcoolului, drogurilor | noiembrie | 4 000 | 3 990.80 |
| 7. | Campanie de sensibilizare: Stop violența | decembrie | 1 000 | 999.70 |
| 8. | Gala Tinerilor 2024 | decembrie | 40 800 | 40795.65 |
| 9. | Maratonul Tinerilor din raionul Florești | septembrie | 9 000 | 9 000 |
| 10. | Caravana de Crăciun | decembrie | Fără finanțare | Fără finanțare |
| 11. | Organizarea Festivalului chitariștilor | august | 5 000 | 4 998.98 |
| 12. | Ziua Mondială a Tineretului | 12 august | 8 000 | 7 998.10 |
| 13. | Ziua Toleranței | noiembrie | 2 000 | 2 000 |
| 14. | Ziua Autoguvernării | noiembrie | 3 000 | 3 000 |
| 15. | Concurs „Next STAR Florești” | noiembrie | 10 000 | 9 971 |
| 16. | Tinerii inspiră tineri - vizite de studiu | pe parcursul anului | 5 000 | 4 995.75 |
| 17. | Activitatea „Magia sărbătorilor de iarnă” | decembrie | 6 000 | 5 999.10 |
| 18. | Campania Verde | aprilie | Fără finanțare | Fără finanțare |
| 19. | Săptămâna Națională a Voluntarilor | mai | Fără finanțare | Fără finanțare |
| 20. | Training „Voluntariatul își deschide perspectivele” | noiembrie | Fără finanțare | Fără finanțare |
| **TOTAL:** | | | **181. 000** | **172 291.13** |
| **Concluzie:**   * Activitățile de tineret din Florești au fost implementate în totalitate, cu un buget planificat de **181.000 lei** și un buget executat de **172.291,13 lei**, ceea ce reprezintă **95,2%** din bugetul alocat. În acest context, suma nevalorificată de **8.708,87 lei** reprezintă **4,8%** din totalul resurselor financiare planificate. * Implementarea completă a proiectelor și campaniilor de sensibilizare, educație și voluntariat demonstrează angajamentul autorităților locale de a sprijini dezvoltarea tineretului, creând un mediu propice pentru formarea unor tineri activi, implicați și bine pregătiți pentru provocările viitoare. | | | | |

|  |
| --- |
|  |

Activitățile de tineret au fost realizate în parteneriat cu diverse structuri de tineret, cum ar fi  Consiliul Raional de Tineret Florești, 24 Consilii Locale de Tineret, Consiliul Regional al Elevilor și Centrul Raional de Tineret printre care:

* Lansarea ,,Proiectelor mici pentru fapte mari” au avut ca obiectiv implicarea activă a tinerilor în inițiative comunitare, din 12 proiecte aplicate, dar 6 proiecte au fost selectate după o evaluare minuțioasă:
  + - 1. ,,Natura este casa noastră”, s. Roşietici.
      2. ,,9 bănci instalate = 9 clase relaxate”, s. Domulgeni.
      3. ,,Arta incluziunii - Construind toleranța prin creativitate”, or. Floreşti.
      4. ,,Reînnoirea terenului sportiv”, s. Gura Camencii.
      5. ,,Summer”, or. Floreşti.
      6. ,,Școala stării de bine”, s. Sănătăuca.
* Festivalul Chitariștilor a reunit tineri pasionați de muzică, oferind un cadru în care aceștea au putut să-și prezinte abilitățile muzicale. Evenimentul a contribuit la promovarea muzicii ca mijloc de exprimare artistică și a consolidat comunitatea locală de tineri muzicieni.
* Maratonul City Quest a fost o competiție urbană care a încurajat spiritul de echipă și explorarea orașului.
* Gala Tinerilor a oferit o oportunitate unică de recunoaștere a meritelor și realizărilor tinerilor implicați în diverse activități în diverse proiecte și inițiative. Evenimentul a consolidat spiritul de echipă și a stimulat implicarea activă în comunitate, promovând exemple de bune practici.
* Ziua Tineretului a fost marcată în parteneriat cu Asociația Internațională de Tineret printr-o serie de activități recreative și educative, care au contribuit la coeziunea socială și la promovarea unui stil de viață activ și sănătos. Participarea numeroasă a tinerilor a evidențiat interesul crescut pentru astfel de activități.
* Concursul raional  Next STAR Florești a fost un eveniment dedicat promovării talentelor artistice ale tinerilor.
* Prin concursul ,,Modul sănătos de viață” tinerii au fost încurajați să adopte obiceiuri sănătoase, promovarea alimentației echilibrate și a sportului, conștientizarea importanței bunăstării fizice și mentale.

**V.** **Parteneriatul în organizarea evenimentelor**

În cadrul activităților și evenimentelor desfășurate în raionul Florești, în anul 2024, au fost implicați mai mulți parteneri locali și naționali, care au contribuit la realizarea cu succes a acestora. Colaborarea strânsă cu aceste organizații și instituții a permis o organizare eficientă și a asigurat o mai bună promovare și susținere a activităților. Mai jos sunt evidențiați principalii parteneri ai evenimentelor:

| **Evenimente** | **Parteneri** |
| --- | --- |
| * **Festival Naţional Turistic „Duminica Mare”** | * O. Asociaţia Naţională de Turism Rural, Ecologic şi Cultural din Moldova. * Ziarul Nostru. |
| * Festivalul  raional ,,La bășcuțele din Țira” | * Primăria Ghindești. |
| * Festivalul etniilor cu genericul „Unitate prin Diversitate” | * **Ziarul „Observatorul de Nord”.** |
| * **Spectacolul de teatru „Iubeşte-te”** | * A.O. „Centrul de teatru din Moldova”, Teatrul „Ion Creangă” mun. Chişinău. |
| * Ziua Culturii Japoneze | * Ambasada Japoniei. |
| * **Campionatul Naţional de Fotbal** | * A.O. „Fotbal Club Floreşti”. |
| * **Campionatul Naţional al Republicii Moldova** | * A.O. „Fotbal Club Steaua Nordului”. |
| * **Campionatul raional de Fotbal** | * A.O. Asociaţia Regională de Fotbal Floreşti. |
| * Ziua Mondială a Tineretului | * Asociația Internațională a Tinerilor * **Ziarul „Actualități Floreștene”.** |
| * Proiecte mici pentru fapte mari | * Instituțiile de învățământ, bibliotecile publice și școlare. |
| * Maratonul City Quest | * Comunitatea Plus. |
| * Spectacolul musical-teatral ,,Ritmuri de Zi şi Noapte” | * Youth Create, Terre des Hommes. |

Aceste parteneriate au avut un rol crucial în succesul activităților din Florești, contribuind semnificativ la organizarea și desfășurarea evenimentelor. Parteneriatele cu diverse organizații și instituții, atât la nivel local cât și național, au asigurat resursele financiare necesare, suportul logistic esențial și promovarea evenimentelor prin servicii media. Colaborarea eficientă dintre autoritățile locale, asociațiile și organizațiile culturale sau sportive a avut un impact pozitiv, întărind atât rețelele de sprijin pentru tineret, cât și dezvoltarea unor proiecte de amploare. Astfel, aceste parteneriate au contribuit la crearea unui mediu propice dezvoltării comunității din Florești, facilitând realizarea unor evenimente de succes, cu un impact semnificativ asupra participanților și publicului.

Consiliului raional Floreşti

**NOTA DE FUNDAMENTARE**

**la proiectul de decizie ,,Cu privire la executarea programelor de organizare**

**şi desfăşurare a activităţilor culturale, sportive şi de tineret**

**pentru perioada aprilie-decembrie 2024”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului administrativ** |
| Direcţia Generală Educaţie, Cultură, Tineret şi Sport, Direcţia Finanţe şi Secretarul Consiliului raional Florești |
| **2. Condițiile ce au impus elaborarea proiectului actului administrativ** |
| Proiectul de decizie a fost elaborat de Direcția Generală Educație, Cultură, Tineret și Sport în scopul prezentării raportului privind executarea programelor de organizare și desfășurare a activităților culturale, sportive și de tineret pentru periada aprilie-decembrie 2024.  Respectivul proiect de decizie este elaborat în temeiul deciziilor Consiliului raional Floreşti 08/18 din 10 decembrie 2025 ,,Cu privire la aprobarea Programului de activitate al Consiliului raional Floreşti pentru anul 2025” şi nr.04/05 din 23 aprilie 2024 ,,Cu privire la aprobarea programelor de organizare și desfășurare a activităților culturale, sportive și de tineret pentru perioada aprilie-decembrie 2024”. |
| **2.1. Temeiul legal sau, după caz, sursa proiectului actului administrativ** |
| Proiectul de decizie a fost elaborat în temeiul deciziilor Consiliului raional Floreşti 08/18 din 10 decembrie 2025 ,,Cu privire la aprobarea Programului de activitate al Consiliului raional Floreşti pentru anul 2025” şi nr.04/05 din 23 aprilie 2024 ,,Cu privire la aprobarea programelor de organizare și desfășurare a activităților culturale, sportive și de tineret pentru perioada aprilie-decembrie 2024”, cu modificările ulterioare, Legea nr.436/206 privind administrația publică locală. |
|  |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Nu este aplicabil |
| **3. Obiectivele urmărite și soluțiile propuse** |
| **3.1. Principalele prevederi ale proiectului și evidențierea elementelor noi** |
| Proiectul de decizie prevede: 1.Se ia act de raportul Direcției Generală Educație, Cultură, Tineret și Sport cu privire la realizarea programelor de organizare și desfășurare a activităților culturale, sportive și de tineret pentru perioada aprilie-decembrie 2024, conform anexei.2.Direcția Generală Educație, Cultură, Tineret și Sport va asigura diseminarea concluziilor raportului către instituțiile și organizațiile interesate, în vederea transparenței și a îmbunătățirii activităților viitoare. 3. Prezenta decizie intră în vigoare la data publicării în Registrul de stat al actelor locale. |
| **3.2. Opțiunile alternative analizate și motivele pentru care acestea nu au fost luate în considerare** |
| Nu este aplicabil |
| **4. Analiza impactului de reglementare** |
| **4.1. Impactul asupra sectorului public** |
| Nu este aplicabil |
| **4.2. Impactul financiar și argumentarea costurilor estimative** |
| Realizarea proiectului nu necesită cheltuieli financiare suplimentare |
| **4.3. Impactul asupra sectorului privat** |
| Nu este aplicabil |
| **4.4. Impactul social**  **4.4.1. Impactul asupra datelor cu caracter personal**  **4.4.2. Impactul asupra echității și egalității de gen** |
| Nu este aplicabil |
| **4.5. Impactul asupra mediului** |
| Nu este aplicabil |
| **4.6. Alte impacturi și informații relevante** |
| Nu este aplicabil |
| **5. Compatibilitatea proiectului actului normativ cu legislația UE** |
| **5.1. Măsuri normative necesare pentru transpunerea actelor juridice ale UE în legislația națională** |
| Nu este aplicabil |
| **5.2. Măsuri normative care urmăresc crearea cadrului juridic intern necesar pentru implementarea legislației UE** |
| Nu este aplicabil |
| **6. Avizarea și consultarea publică a proiectului actului administrativ** |
| Proiectul de decizie a fost avizat de către comisiile consultative de specialitate ale Consiliului raional Floreşti, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **7. Concluziile expertizelor** |
| Nu este aplicabil |
| **8. Modul de încorporare a actului în cadrul normativ existent** |
| Prezentul proiect de decizie se încadrează în cadrul normativ existent |
| **9. Măsurile necesare pentru implementarea prevederilor proiectului actului normativ** |
| Nu este aplicabil |

**Diana Pantaz,**

**șefă interimara, Direcția Generală Educație, Cultură, Tineret și Sport**